
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«19» мая 2022 г.
	         № 82
	г. Бішкек


	
Аб зацвярджэнні формы справаздачы аб саставе рэалізаваных на тэрыторыі дзяржавы – члена Еўразійскага эканамічнага 
саюза на працягу справаздачнага каляндарнага года 
тытунёвых вырабаў і рэчывах, якія імі выдзяляюцца

З мэтай рэалізацыі пункта 16 тэхнічнага рэгламенту Мытнага саюза «Тэхнічны рэгламент на тытунёвую прадукцыю» (ТР МС 035/2014), прынятага Рашэннем Савета Еўразійскай эканамічнай камісіі ад 12 лістапада 2014 г. № 107, у адпаведнасці з падпунктам 15 пункта 24 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) і пунктам 30 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Зацвердзіць прыкладзеную форму справаздачы аб саставе рэалізаваных на тэрыторыі дзяржавы – члена Еўразійскага эканамічнага саюза на працягу справаздачнага каляндарнага года тытунёвых вырабаў і рэчывах, якія імі выдзяляюцца (далей – справаздача).
2. Устанавіць, што першым справаздачным каляндарным годам, за які прадстаўляецца справаздача, з’яўляецца каляндарны год, наступны за годам увядзення ў эксплуатацыю ў дзяржаве – члене Еўразійскага эканамічнага саюза электроннай сістэмы, што забяспечвае канфідэнцыяльнасць перадачы і захоўвання даных, якія прадстаўляюцца ў складзе справаздачы.
3. Прасіць урады дзяржаў – членаў Еўразійскага эканамічнага саюза забяспечыць распрацоўку і ўвядзенне ў эксплуатацыю прадугледжанай пунктам 2 гэтага Рашэння электроннай сістэмы.
4. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук






	ЗАЦВЕРДЖАНА
Рашэннем Савета
Еўразійскай эканамічнай камісіі
ад 19 мая 2022 г. № 82

	



ФОРМА СПРАВАЗДАЧЫ
аб саставе рэалізаваных на тэрыторыі 
дзяржавы – члена Еўразійскага эканамічнага саюза 
на працягу справаздачнага каляндарнага года тытунёвых вырабаў і рэчывах, якія імі выдзяляюцца

СПРАВАЗДАЧА
аб саставе рэалізаваных на тэрыторыі 
дзяржавы – члена Еўразійскага эканамічнага саюза 
тытунёвых вырабаў і рэчывах, якія імі выдзяляюцца
на працягу 20_____ года

Найменне віду тытунёвага вырабу ___________________________
Найменне тытунёвай прадукцыі _____________________________
1. Інфармацыя аб саставе тытунёвага вырабу:
1) маса тытунёвага вырабу (мг) _____________________________
	Заўвагі:
	1. Масай тытунёвага вырабу для вагавых тытунёвых вырабаў (з улікам вільготнасці) лічыцца:
а) 750 мг тытуню курыльнага тонкарэзанага;
б) 1 г іншых тытунёвых вырабаў (тытунь для кальяна, тытунь для люлькі).
2. Масай штучнага тытунёвага вырабу (цыгарэта, цыгара, цыгарыла (цыгарыта), папіроса, бідзі, кратэк) лічыцца маса (з улікам вільготнасці) адной яго адзінкі.



2) маса тытуню ў тытунёвым вырабе (мг)______________________
3) інгрэдыенты, якія дабаўляюцца да тытуню:
	№ п/п
	Найменне інгрэдыенту
	Маса (мг) інгрэдыенту
	Доля інгрэдыенту (у працэнтах у адносінах да масы тытунёвага вырабу), %
	Прызначэнне 
інгрэдыенту


	1
	2
	3
	4
	5

	
	
	
	
	

	Заўвагі:
	1. Маса тытунёвага інгрэдыенту (мг) разлічваецца пры неабходнасці праз яго долю ў адносінах да масы тытунёвага вырабу.
2. Паводле прызначэння інгрэдыенты, якія дабаўляюцца да тытуню, падраздзяляюцца на дабаўкі, якія ўзмацняюць эфект прывыкання, кляі, звязвальныя рэчывы, фарбавальнікі, мадыфікатары гарэння, валокны, напаўняльнікі, араматызатары, вільгацеўтрымальныя рэчывы, кансерванты, тэхналагічныя дабаўкі, растваральнікі, дабаўкі, якія паляпшаюць уласцівасці дыму, мадыфікатары колеру дыму, мадыфікатары паху дыму і іншага прызначэння.
3. Найменне інгрэдыенту, яго маса і доля ўказваюцца ў адпаведнасці з рэцэптурай (спецыфікацыяй) тытунёвых вырабаў.



4) інгрэдыенты, якія ўтрымліваюцца ў нетытунёвых матэрыялах
(па катэгорыях нетытунёвых матэрыялаў, у якіх яны ўтрымліваюцца):
	№ п/п
	Найменне інгрэдыенту
	Катэгорыя нетытунёвых матэрыялаў
	Маса (мг) інгрэдыенту
	Доля інгрэдыенту
(у працэнтах у адносінах да масы тытунёвага вырабу), %

	1
	2
	3
	4
	5

	
	
	
	
	

	
	
	
	
	

	Заўвагі:
	1. Нетытунёвыя матэрыялы падраздзяляюцца на наступныя катэгорыі: папіросная, цыгарэтная, абадковая і мундштучная папера, абгортачная папера для фільтраў (фіцэла), фільтравальны матэрыял, кляі, чарнілы і інш.
2. Маса інгрэдыенту (мг) разлічваецца пры неабходнасці праз яго долю ў адносінах да масы тытунёвага вырабу.
3. Найменне інгрэдыенту, яго маса і доля ўказваюцца ў адпаведнасці з рэцэптурай (спецыфікацыяй) нетытунёвых матэрыялаў.



2. Інфармацыя аб утрыманні смалы, нікаціну і монааксіду вугляроду ў дыме цыгарэты і на добраахвотнай аснове аб іншых рэчывах* (мг/цыг.), якія выдзяляюцца, па кожным найменні:
1) утрыманне смалы ______________________________________
2) утрыманне нікаціну ____________________________________
3) утрыманне монааксіду вугляроду __________________________
4) ______________________________________________________
* У выпадку іх устанаўлення (выяўлення) вытворцам пры распрацоўцы або вытворчасці тытунёвых вырабаў.
3. Інфармацыя аб правядзенні ў справаздачны перыяд вытворцам і (або) імпарцёрам тытунёвай прадукцыі, або па іх заказе, таксікалагічных даследаванняў у дачыненні да інгрэдыентаў, якія ўтрымліваюцца ў тытунёвых вырабах.
Ці праводзіліся таксікалагічныя даследаванні?
□ Так 
□ Не
4. Звесткі, якія з’яўляюцца камерцыйнай тайнай (з’яўляюцца інфармацыяй канфідэнцыяльнага характару), указаны ў _____________
______________________________________________________________(пункты табліц, прадугледжаных падпунктамі 3 і 4 пункта 1 гэтай справаздачы)

	Заўвагі:
	1. Пры адсутнасці звестак, якія з’яўляюцца камерцыйнай тайнай (з’яўляюцца інфармацыяй канфідэнцыяльнага характару), ставіцца прочырк.
2. У дачыненні да звестак, якія з’яўляюцца камерцыйнай тайнай (з’яўляюцца інфармацыяй канфідэнцыяльнага характару), упаўнаважанымі органамі дзяржаў – членаў Еўразійскага эканамічнага саюза ў сферы аховы здароўя забяспечваецца рэжым аховы канфідэнцыяльнасці інфармацыі ў адпаведнасці з заканадаўствам дзяржаў – членаў Еўразійскага эканамічнага саюза.




______________________________________________________________
(найменне вытворцы, арганізацыі, якая кантралюе, або імпарцёра тытунёвай прадукцыі – указаць патрэбнае)
______________________________________________________________
______________________________________________________________
            (пасада)                         (подпіс)                            (прозвішча, імя, імя па бацьку)

	«___» ____________20___г.
	М.П.



______________

